Komisija za izradu Statuta Glavnog grada, obrazovana Odlukom Skupštine Glavnog grada - Podgorice (″Službeni list Crne Gore - opštinski propisi″, broj 32/18), utvrdila je ***Nacrt statuta Glavnog grada***.

Nacrt statuta Glavnog grada stavlja se na javnu raspravu od 03. decembra 2018. godine, zaključno sa 24. decembrom 2018. godine.

**PROGRAM JAVNE RASPRAVE**

Nacrt statuta objaviće se:

* kao podlistak u Dnevnom listu ″Pobjeda″,
* na internet sajtu Glavnog grada - Podgorice [www.podgorica.me](http://www.podgorica.me) i podsajtu Glavnog grada [www.skupstina.podgorica.me](http://www.skupstina.podgorica.me).

Nacrt statuta dostaviće se:

* odbornicima Skupštine Glavnog grada - Podgorice,
* opštini Golubovci u okviru Glavnog grada,
* mjesnim zajednicama Glavnog grada i
* nevladinom sektoru preko CRNVO.

Javna rasprava održaće se u elektronskoj, pisanoj i usmenoj formi.

Javna rasprava u elektronskoj formi organizuje se putem dostavljanja elektronskih primjedbi, predloga i sugestija građana i drugih učesnika na e-mail [sluzba.skupstine@podgorica.me](mailto:sluzba.skupstine@podgorica.me) u toku cjelokupnog perioda predviđenog za javnu raspravu.

Javna rasprava u pisanoj formi organizuje se putem dostavljanja pisanih primjedbi, predloga i sugestija građana i drugih učesnika na adresu: Služba Skupštine Glavnog grada, ulica Njegoševa 20, zaključno sa danom okončanja javne rasprave.

Centralna javna rasprava u usmenoj formi održaće se u **zgradi Skupštine Glavnog grada, u sali na II spratu, Njegoševa 20** u Podgorici, dana **21.** **decembra 2018. godine**, **sa početkom u 10 časova**.

Ocjenjivanje uspješnosti i kvaliteta usmene javne rasprave izvršiće se na evaluacionim listićima koji će učesnicima biti podijeljeni na licu mjesta.

Javnu raspravu sprovešće Komisija za izradu Statuta Glavnog grada i Služba Skupštine Glavnog grada, koji će po okončanju iste, sačiniti izvještaj o sprovedenoj javnoj raspravi sa primjedbama, predlozima i sugestijama učesnika u svim fazama donošenja akta, razlozima njihovog eventualnog neprihvatanja, prosječnom ocjenom o kvalitetu i uspješnosti javne rasprave i isti objaviti na web sajtu Glavnog grada u roku od tri dana od dana izrade.

**KOMISIJA ZA IZRADU STATUTA GLAVNOG GRADA**